**Z Á P I S N I C A č. 3**

**z 3. riadneho zasadnutia Obecného zastupiteľstva obce Perín – Chym ,**

**konaného dňa 25.02.2019**

**Prítomní :** MVDr. Ladislav Molnár PhD. - starosta

**Poslanci:**  Ing. Roland Vinter, Ing. Miroslav Podžuban, Ľudmila Révésová, Karol Kočiš

 Bartolomej Damko a Róbert Kapaló

**Za overovateľov zápisnice:** Bartolomej Damko a Róbert Kapaló

**Návrhová komisia:** Ing. Roland Vinter

**Zapísala :** Ing. M. Štefánová

**Program:**

1. Otvorenie *(určenie zapisovateľa, overovateľov zápisnice; voľba návrhovej komisie)*
2. Schválenie programu zasadnutia OZ
3. Informácia starostu obce
4. Schválenie zámeru predaja obecných pozemkov
5. Schválenie rozpočtového opatrenia č. 1/2019
6. Správa hlavného kontrolóra obce Perín-Chym o vykonaných kontrolách v r. 2018
7. Rôzne (interpelácie poslancov, žiadosti občanov)
8. Záver

**K bodu č.1:**

Starosta obce MVDr. Ladislav Molnár PhD. otvoril zasadnutie Obecného zastupiteľstva, privítal poslancov a všetkých prítomných, navrhol overovateľov a zapisovateľku zápisnice, ako aj členov návrhovej komisie, ktorí boli schválení.

**K bodu č. 2**

V tomto bode starosta oboznámil prítomných s programom zasadnutia. Navrhol doplniť 2 body pred bod č.5: a) schválenie zámeru rozšírenia budova Základnej školy v Períne,

b) schválenie dotácie pre TJ Družstevník Perín.

Poslanci prijali uznesenie č. 20 **.**

**K bodu č. 3**

V tomto bode starosta informoval prítomných o činnosti v obci od posledného zasadnutia:

- opäť bola podaná žiadosť obce na Environmentálny fond o zvýšenie energetickej účinnosti budovy KD v

 Chyme

- obec vyčistila priekopy, 48 vriec odpadu bolo vyzbieraných od Vyšného Lánca po Gomboš

- zvoz separovaného odpadu bude v letných mesiacoch posilnený (+ 2 zbery plastov)

- starosta prečítal rozbor protiprávnej činnosti v katastroch obce Perín-Chym za obdobie 01.01.2018-

 31.12.2018, ktorý bol doručený ORPZ z Veľkej Idy

- je zákaz vykupovania druhotných surovín (železa, peria, akumulátorov...) podomovými kupcami, nakoľko

 práve takto vylákajú starších ľudí a dochádza k trestným činnom.

Poslanci prijali uznesenie č. 21.

**K bodu č. 4**

V tomto bode starosta informoval poslancov, že v časti obce Gomboš sú pozemky vo vlastníctve obce, ktoré sú z časti aj zastavané, resp. ich niekto užíva. Z tohto dôvodu obec vyzve užívateľov na odkúpenie pozemkov. K tejto výzve je potrebný zámer predaja, ktorý poslanci odobrili a schválili uznesením č. 22.

**K vloženému bodu a)**

Starosta predniesol návrh a projekt rozšírenia budovy základnej školy v Períne o telocvičňu a bazén, s možnosťou rozšírenia aj pre druhý stupeň ZŠ. Po diskusii poslanci OZ poverili starostu zabezpečením detailného projektu ako aj cenovými ponukami spojenými s realizáciou projektu.

Poslanci prijali uznesenie č. 23.

**K vloženému bodu b)**

Na základe žiadosti Telovýchovnej jednoty Družstevník Perín o dotáciu vo výške 10.000,-€ starosta odporučil poslancom žiadosti vyhovieť.

Poslanci odsúhlasili uznesenie č. 24.

Obec má záujem kúpiť nový autobus 17-20 miestny na lízing, keďže starý autobus už dosluhuje. Poslanci tento návrh podporili prijatím uznesenia č.25.

**K bodu č. 5**

Ing. Roland Vinter ozrejmil poslancom návrh rozpočtového opatrenia. Pred samotným zasadnutím OZ sa poslanci stretli na pracovnej porade, kde prešli jednotlivé položky čerpania rozpočtu v roku 2018 ako aj plány na rok 2019. Po vzájomnej diskusii sa poslanci zhodli na prijatí rozpočtového opatrenia a prijali uznesenie č. 26.

**K bodu č. 6**

Nakoľko hlavný kontrolór obce sa ospravedlnil, že sa nemohol zúčastniť na zasadnutí, jeho doručenú správu o vykonaných kontrolách v r. 2018 prečítala p. Lichvárová.

Bolo prijaté uznesenie č.27.

**K bodu č. 7**

V tomto bode bol predložený návrh dohody Obce Perín-Chym s Ing. Benjamínom Brandisom, kde dochádza k zmene vecného bremena na pôvodnej obecnej parcele č.66/3 podľa predloženého geometrického plánu č.36800791-76/2018. Poslanci návrh dohody odsúhlasili prijatím uznesenia č.28.

P. Ján Kalinák doručil geometrický plán a znalecký posudok k odkúpeniu časti obecného pozemku o výmere 112 m2 odčlenenú geometrickým plánom č.36800791-69/2018 v k.ú. Perín, ktorý užíva. Zámer bol zverejnený v zmysle zákona a poslanci odsúhlasili prevod prijatím uznesenia č.29.

Učiteľka materskej školy v Períne, poverená vedením, požiadala o finančný príspevok na prepravu detí autobusom. Deti sa zúčastnia lyžiarskeho výcviku na Jahodnej, denne 5 x v týždni. Poslanci súhlasili s preplatením faktúry za dopravu a odsúhlasili uznesenie č. 30.

Poslanec R. Kapaló žiadal o schválenie zámeru zriadiť denný stacionár pre seniorov rekonštrukciou budovy bývalej škôlky Chyme. Žiadal, aby sa zabránilo devastácii budovy ako to bolo pri bývalom KD vo Vyšnom Lánci. Poslanec B. Damko navrhol najprv zistiť záujem o stacionár. Keďže zabezpečenie opatrovateľskej služby musí spĺňať náročné kritériá, je potrebné zistiť podmienky, ktoré musia byť zabezpečené a aké budú náklady s tým spojené. Poslanci poverili starostu zistením skutočností s realizáciou denného stacionára. Prijali uznesenie č. 31.

Poslanci spolu so starostom určili termíny jednotlivých akcií v obci (akcia „Čistá dedina“, MDD, Dni obcí v jednotlivých častiach obce).

**K bodu č. 8**

Na záver sa pán starosta poďakoval prítomným za účasť a ukončil zasadnutie OZ.

 ................................... ................................... .............................................

 Bartolomej Damko Róbert Kapaló MVDr. Ladislav Molnár PhD.

 overovateľ overovateľ starosta obce

**PRIJATÉ UZNESENIA**

**z 3. riadneho zasadnutia Obecného zastupiteľstva obce Perín – Chym ,**

**konaného dňa 25.02.2019**

**UZNESENIE č. 20**

Obecné zastupiteľstvo Obce Perín-Chym **s c h v a ľ u j e** upravený program 3. riadneho zasadnutia OZ v Períne-Chyme.

Hlasovanie : za: 6 , proti : 0 , zdržali sa: 0

**UZNESENIE č. 21**

Obecné zastupiteľstvo Obce Perín-Chym **b e r i e na  vedomie** informáciu starostu za uplynulé obdobie od posledného zasadnutia OZ.

Hlasovanie : za: 6 , proti : 0 , zdržali sa: 0

**UZNESENIE č. 22**

Obecné zastupiteľstvo Obce Perín-Chym **s c h v a ľ u j e zámer odpredať** časť nepotrebného nehnuteľného majetku obce – pozemky registra C KN v časti obce Gomboš:

p.č. 4608/5 o výmere 363 m2,

p.č. 4608/11 o výmere 1773 m2,

p.č. 4611/ 9 o výmere 1930 m2,

p.č. 4611/ 26 o výmere 794 m2,

evidované na liste vlastníctva č. 2470 v kat. území Perín. Cena a spôsob predaja budú stanovené po vypracovaní znaleckého posudku, ktorého vypracovanie zabezpečí Obecný úrad Perín-Chym.

Hlasovanie : za: 6 , proti : 0 , zdržali sa: 0

**UZNESENIE č. 23**

Obecné zastupiteľstvo Obce Perín-Chym **s c h v a ľ u j e** zámer rozšírenia budovy ZŠ v Períne a  **poveruje** starostu zabezpečením projektovej dokumentácie a cenových ponúk podľa predloženého návrhu.

Hlasovanie : za: 6 , proti : 0 , zdržali sa: 0

**UZNESENIE č. 24**

Obecné zastupiteľstvo Obce Perín-Chym **s c h v a ľ u j e**  dotáciu na rok 2019 pre TJ Družstevník Perín vo výške 10.000,-€.

Hlasovanie : za: 6 , proti : 0 , zdržali sa: 0

**UZNESENIE č. 25**

Obecné zastupiteľstvo Obce Perín-Chym **s c h v a ľ u j e** nákup úžitkového automobilu kategórie M2 formou lízingu a poveruje starostu so zabezpečením verejného obstarávania.

Hlasovanie : za: 6 , proti : 0 , zdržali sa: 0

**UZNESENIE č. 26**

Obecné zastupiteľstvo Obce Perín-Chym **s a u z n á š a**  na prijatí 1. úpravy rozpočtu podľa predloženého návrhu.

Hlasovanie : za: 6 , proti : 0 , zdržali sa: 0

**UZNESENIE č. 27**

Obecné zastupiteľstvo Obce Perín-Chym **b e r i e** **na vedomie** správuhlavného kontrolóra obce o kontrolnej činnosti Obce Perín-Chym v roku 2018.

Hlasovanie : za: 6 , proti : 0 , zdržali sa: 0

**UZNESENIE č. 28**

Obecné zastupiteľstvo Obce Perín-Chym **u d e ľ u j e** **s ú h l a s**  s:

1. zrušením vecného bremena zaťažujúceho **Obec Perín - Chym**, Perín- Chym, PSČ 044 74, IČO: 324612 ( ďalej aj „**Povinný**“ ) ako povinného z vecného bremena na základe Zmluvy o zriadení vecného bremena uzatvorenej s **Ing. Benjamínom Brandisom**, nar.: 14.10.1976, bytom Perín 189, 044 74 ( ďalej aj „**Oprávnený**“ ) , ktorá v spojitosti s geometrickým plánom č. 34/2003, overeným Okresným úradom Košice - okolie pod č. 757/2003 ( ďalej aj „**GP1**“ ) určovala rozsah vecného bremena z tejto zmluvy s tým, že vklad vecného bremena na základe tejto zmluvy bol povolený Okresným úradom Košice - okolie dňa 23.2.2004 pod V- 47/04 súčasne s .
2. novým geometrickým plánom č. 36800791-76/2018, vypracovaným pre účely Dohody uvedenej nižšie osobou Jiřího Hroudu, dňa 07.02.2019 a overeného dňa 14.2.2019 Okresným úradom Košice - okolie, kat. odbor pod č. G1-31/2019 ( ďalej aj „**GP2**“ ), v zmysle GP2 sa z pozemku registra „C“ s parc. č.: 66/3, druh: zastavané plochy a nádvorie, pôvodne o výmere 1323 m2, na evidovaného na liste vlastníctva č. 971 Okresného úradu Košice - okolie pre kat. území Perín vyčlenili parcely - registra “C“ s :
3. parc. č: 66/11, druh: zastavaná plocha a nádvorie o výmere 211 m2 ( ďalej aj „**Pozemok 1**“ )
4. parc. č. 66/12, druh: zastavaná plocha a nádvorie o výmere 222 m2 ( ďalej aj „**Pozemok 2**“ ) ,
5. parc. č. 66/13, druh: zastavaná plocha a nádvorie o výmere 227 m2 ( ďalej aj „**Pozemok 3**“ ),

a došlo tak k zmene výmery pozemku parc. č.: 66/3, zast. plochy na novú výmeru 665 m2.

1. Dohodou **o zrušení, úprave a zriadení vecného bremena** medzi Oprávneným a Povinným, na základe ktorej sa:

**a/ zrušuje**  právo prechodu,  výstavby a údržby prístupovej komunikácie zriadené v prospech p. Benjamína Brandisa cez pozemok pôvodne evidovaný ako parcela CKN 66/3 v rozsahu určenom podľa GP1 a podľa Zmluvy. Právo prechodu a výstavby prístupovej cesty **sa nahrádza** **novo zriadeným vecným bremenom** ***in rem* podľa čl. III. ods. 1 písm. b/ Dohody.** V katastri má byť na základe tejto Dohody vykonaný výmaz tohto pôvodného vecného bremena zo Zmluvy a zápis nového vecného bremena z tejto Dohody.

**b/** v prospech vlastníka Panujúcich nehnuteľností**, ktorými sa** ďalej označujú nehnuteľnosti Oprávneného, a to

1. **pozemok** registra „C“ s parc. č. **66/1**, druh: zastavaná plocha a nádvorie o výmere 660 m2,
2. **pozemok** registra „C“ s parc. č.: **66/2**, druh: záhrada o výmere 350 m2,
3. **stavba** so súpisným číslom **189** na parcele č. 66/8, druh: zastavané plochy a nádvorie, o výmere 142 m2, evidované na liste vlastníctva Oprávneného č. 2380 Okresného úradu Košice - okolie pre katastrálne územie Perín ( ďalej spoločne aj „**Panujúce nehnuteľnosti**“ ), Povinným ( obcou Perín Chým ) bezodplatne **zriaďuje nové vecné bremeno, ktoré spočíva v práve vlastníka Panujúcich nehnuteľností na prechod a prejazd cez celý Pozemok 2**. V katastri nehnuteľností má byť na základe tejto Dohody vykonaný zápis tohto nového vecného bremena. Trvanie tohto vecného bremena je obmedzené na dobu určenú podľa čl. IV. ods. 2 tejto Dohody ( do 60 dní od dňa právoplatnosti rozhodnutia príslušného orgánu povoľujúceho užívanie komunikácie na Pozemku 2 ) .

**c/**  **zrušuje vecné bremeno a právo** Oprávneného k uloženiu, k opravám inžinierskych sietí na pozemku s **pôvodným** označením CKN parč. č. 66/3, vyplývajúce zo Zmluvy a z GP1. Toto vecné bremeno **sa nahrádza novo zriadeným vecným bremenom *in rem* podľa čl. III. ods. 1 podľa písm. d/ tejto Dohody**.

d/ v prospech každého vlastníka Panujúcich nehnuteľností Povinným bezodplatne a na dobu neurčitú **zriaďuje nové vecné bremeno spočívajúce v práve uloženia, prevádzky, údržby a opravy vodovodnej a elektrickej prípojky na celom Pozemku 3**.

1. s úkonmi a záväzkami Povinného podľa Dohody a s mimosúdnym vysporiadaním súdneho sporu medzi Oprávneným a Povinným evidovaného pod sp.zn. 14C/33/2014 na Okresnom súde Košice - okolie tak, že v súlade s Dohodou Oprávnený v tomto konaní zoberie späť svoju žalobu po zápise zrušenia starého vecného bremena a po zápise nových vecných bremien podľa Dohody a o náhrade trov súdneho konania rozhodne súd.

Hlasovanie : za: 6 , proti : 0 , zdržali sa: 0

**UZNESENIE č. 29**

Obecné zastupiteľstvo v Períne – Chyme **s c h v a ľ u j e** prevod majetku p.č.3852/15 o výmere 112 m2 odčlenenú geometrickým plánom č.36800791-69/2018 v k.ú. Perín, na Jána Kalináka, bytom Moldavská 25, Košice a to za cenu 11,47 €/m2 podľa znaleckého posudku č. 18/2019.

Hlasovanie : za: 6 , proti : 0 , zdržali sa: 0

**UZNESENIE č. 30**

Obecné zastupiteľstvo v Períne – Chyme **s c h v a ľ u j e** finančný príspevok na prepravu detí MŠ na lyžiarsky výcvik vo výške uvedenej v predloženej faktúre.

Hlasovanie : za: 6 , proti : 0 , zdržali sa: 0

**UZNESENIE č. 31**

Obecné zastupiteľstvo v Períne – Chyme **p o v e r u j e starostu** predložením podmienok zriadenia denného stacionára pre seniorov a adaptácie na podmienky budovy bývalej materskej školy v Chyme.

Hlasovanie : za: 6 , proti : 0 , zdržali sa: 0